section_heading: The Somberlain i Storm of the Light's Bane (1993. – 1995.)
paragraph_text: Tijekom ljeta 1995. godine Nödtveidt i Norman pridružili su se novoosnovanoj sotonističkoj organizaciji Misanthropic Luciferian Order, skraćeno MLO. U rujnu 1995. bubnjar Ole Öhman napustio je skupinu te ga je zamijenio Tobias Kellgren (koji je također nekoć bio član grupe Satanized). Dissection ga je predstavio švedskim obožavateljima na koncertu s Morbid Angelom u Kårenu u Göteborgu 10. listopada 1995.